Lav et referat af nedenstående tekst:

Tekst:
Mere end 50 elever proppes ind i små klasseværelser på social- og sundhedsuddannelsen i Svenstrup. - Efter en halvtime skal vi have frisk luft, ellers for vi hovedpine, siger Pia Eskildsen, Sosu-elev, Aalborg - Vi er så mange, at vi ofte ikke kan høre hvad læreren og de andre elever siger, siger Jan Conradsen, Sosu, elev, Aalborg Eleverne har samlet mere end 200 underskrifter for at få bedre forhold. - Vi lærer jo ikke de vi skal med de forhold vi bliver budt i øjeblikket, og så kan vores kommende arbejdsgivere jo ikke bruge os, siger talskvinden for eleverne, Chenette Nielsen. Umiddelbart kan direktøren for social- og sundhedsassistentuddannelsen Sosunord, ikke give eleverne mere plads. - Vi kan jo ikke pludselig trylle mere plads frem. Eleverne må holde flere pauser og lufte godt ud, siger Lars Jakobsen, direktør for sosunord. Uddannelsen har oplevet en stigning i tilstrømningen af nye elever på op mod 10 procent. Det er med til at øge pladsproblemerne på skolen i Svenstrup, specielt i de perioder af året hvor nye klasser begynder. - De skaber trængsel, heldigvis er det kun i 7 - 8 uger om året, siger Lars Jakobsen. - Vi kan ikke gøre andet end at råbe højt. Der er ingen arbejdsmiljøregler for os, kun for vores lærere, siger Chenette Nielsen. Det vil eleverne nu have lavet om på. De vil have en arbejdsmiljølov, der også gælder for elever og studerende. - Jeg håber at politikerne vil lytte, og forstå at vi ikke finder os i hvad som helst, siger Chenette Nielsen.

Referat:
Eleverne på social- og sundhedsassistent uddanelsens afdeling i Svenstrup sidder som sild i en tønde under deres uddannelse. Nu vil de have regler på området.